

**Šilalės rajono savivaldybės**

**meras**

**POTVARKIS**

**DĖL ŽEMĖS SKLYPŲ, ESANČIŲ ŠILALĖS RAJONO SAVIVALDYBĖJE, BIJOTŲ SENIŪNIJOJE, KOŠIŲ II KAIME, DVARO GATVĖJE 1 FORMAVIMO IR PERTVARKYMO PROJEKTO TVIRTINIMO**

2025 m. sausio 7 d. Nr. T3-5

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 13 punktu, Lietuvos Respublikos žemės įstatymo 32 straipsnio 6 dalies 1 punktu, 40 straipsnio 7 dalies 4 punktu, vykdydamas Žemės sklypų formavimo ir pertvarkymo projektų rengimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 „Dėl Žemės sklypų formavimo ir pertvarkymo projektų rengimo taisyklių patvirtinimo“, 2.1 papunktį, atsižvelgdamas į Nacionalinės žemės tarnybos prie Aplinkos ministerijos 2024 m. gruodžio 16 d. Žemės valdos projekto patikrinimo aktą Nr. FPA-6695-(7.3 E):

1. T v i r t i n u parengtą žemės sklypų formavimo ir pertvarkymo projektą, kurio:

1.1. planavimo organizatorius – Šilalės rajono savivaldybės administracijos direktorius;

1.2. planavimo iniciatorius – žemės sklypo savininkai;

1.3. projektų pavadinimas – žemės sklypo formavimo ir pertvarkymo projektas;

1.4. pertvarkomos teritorijos – Šilalės r. sav., Bijotų sen., Košių II k., Dvaro g. 1 (kadastro Nr. 8704/0003:0198), žemės sklypo plotas – 10,2862 ha;

1.5. planavimo tikslas – pertvarkyti 10,2862 ha žemės sklypą, esantį Šilalės r. sav., Bijotų sen., Košių II k., Dvaro g. 1 (kadastro Nr. 8704/0003:0198), padalinant į du ar daugiau žemės sklypų;

1.6. pagal projektą suformuoti 2 žemės sklypai: 9,1317 ha, pagrindinė žemės naudojimo paskirtis – žemės ūkio paskirties žemė, žemės naudojimo būdas – kiti žemės ūkio paskirties žemės sklypai ir 1,1545 ha, pagrindinė žemės naudojimo paskirtis – žemės ūkio paskirties žemė, žemės naudojimo būdas – kiti žemės ūkio paskirties žemės sklypai;

1.7. žemės sklypų formavimo ir pertvarkymo projektų rengėja – Toma Geštautienė, dokumento, įrodančio žemės valdos projekto rengėjo teisę rengti žemės valdos projektus, Nr. 2R-FP-727.

1. N u s t a t a u:

2.1. suformuotų žemės sklypų formavimo ir pertvarkymo projektų sprendiniuose nurodytas specialiąsias žemės ir miško naudojimo sąlygas;

2.2. paskelbti informaciją apie šį sprendimą Žemėtvarkos planavimo dokumentų rengimo informacinėje sistemoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo dienos.

Savivaldybės meras Tadas Bartkus